ไวรัสฉกเงินระบาดธนาคารอินเทอร์เน็ต
เตือนลูกค้าใช้อินเทอร์เน็ตแบงกิงเจอไวรัสโทรจันโจมตี ดูดเงินหายจากบัญชี
26 มิ.ย. 2555

เตือนลูกค้าใช้อินเทอร์เน็ตแบงกิงเจอไวรัสโทรจันโจมตี ดูดเงินหายจากบัญชี 
นางองค์อร อาภากร ณ อยุธยา ผู้ช่วยผู้จัดการใหญ่ ธนาคารไทยพาณิชย์ กล่าวว่า ขณะนี้มีไวรัสโทรจันระบาด ทำให้ลูกค้าที่ใช้บริการธนาคารทางอินเทอร์เน็ตถูกโจรกรรมเงินออกจากบัญชี ซึ่งลูกค้าของธนาคารเจอปัญหาพร้อมกันทีเดียว 6 ราย สูญเงินกว่า 5.7 แสนบาท
นางองค์อร กล่าวว่า ลูกค้าจะต้องอัพเดตซอฟต์แวร์ใหม่และติดตั้งระบบแอนตี้ไวรัส กรณีนี้ธนาคารไม่ปัดความรับผิดชอบ แต่ต้องสอบสวนว่าเกิดเหตุได้อย่างไร ซึ่งจะต้องให้กองบังคับการปราบปรามการกระทำความผิดเกี่ยวกับอาชญากรรมทาง|เทคโนโลยีตรวจสอบและสืบสวนว่าลูกค้าทั้งหมดไม่รู้จักกับบัญชีปลายทาง ที่ธนาคารกรุงเทพ หมายเลข 552-7-05180-8